حضرت عمر بن خطاب رضی اللہ عنہ نے اپنے عہد میں شام ، مصر اور ایران کو فتح کر کے ممالک محروسہ میں شامل کر لیا تھا ، نیز ملکی نظم ونسق اور طریقہ حکمرانی کا ایک مستقل دستور العمل بنادیا تھا ، اس لیے حضرت عثمان بن عفان ؓ کے لیے میدان صاف تھا ، انھوں نے صدیق اکبر ؓ کی نرمی وملاطفت اورفاروق اعظم ؓ کی سیاست کو اپنا شعار بنایا اور ایک سال تک قدیم طریق نظم ونسق میں کسی قسم کا تغیر نہیں کیا ، البتہ خلیفہ سابق کی وصیت کے مطابق حضرت سعد بن ابی وقاص کو مغیرہ بن شعبہ کی جگہ کوفہ کا والی بناکر بھیجا ، ، یہ پہلی تقرری تھی جو حضرت عثمان ؓ کے ہاتھ سے عمل میں آئی ۔
Entity: عمر بن خطاب — Type: /person/religious_leader, /person/author, /person, /person/soldier